Publication: Magyar Közlöny
Issue: MK-2010-76 (Year: 2010, Number: 76)
Era: contemporary
Section: „A C. Függelék C/23. számú melléklete a 6/1990. (IV. 12.) KöHÉM rendelethez1
Paragraph Index: 610

6. TÁBLÁZAT Normál nyomtávú traktorok Keskeny nyomtávú traktorok a mm h mm a mm h mm A 9. ábrán és a 6. táblázatban ábrázoltnál kisebb védőtávolság – a 2.3.2.9. és 2.3.2.10. pont szerinti távolságon kívül – is megengedett olyan keskeny nyomtávolságú traktoroknál, amelyek sárvédőjének feladata a kerékre tapadt sár eltávolítása is. 2.3.2.16. Forró felületek Azokat a forró felületeket, amelyekhez az üzemeltető a traktor rendes működtetése során hozzáérhet, le kell fedni vagy le kell szigetelni. Ez vonatkozik azokra a forró felületekre, amilyenek a lépcsők, korlátok, kapaszkodók, valamint a traktor azon szerves részei, amelyek a be- és kiszállást segítik, és amelyekhez az üzemeltető véletlenül hozzáérhet. 2.3.2.17. Az akkumulátorsaru lefedése A nem földelt sarukat védeni kell a véletlen rövidzárlattól. 2.4. Az ülés referenciapontjának meghatározására szolgáló eljárás 2.4.1. Általános előírások Bármilyen típusú kárpitozott ülés referenciapontjának meghatározási módszere és az ehhez szükséges készülék az alábbi ismertetésben található. 2.4.2. Fogalommeghatározások Az ülés referenciapontja (ÜRP, nemzetközi jelölése: SIP): az a pont, amelyik a 10. ábra szerinti készülék függőleges, hosszirányú középsíkjában található, amely készülék a vezetőülésen a 2.4.4. és 2.4.6. ponttal összhangban van elhelyezve. Az ülés referenciapontját a járműhöz képest kell meghatározni, és ezért annak helye nem változik az ülés állításával és/vagy lengőmozgásával. 2.4.3. Készülék az ülés referenciapontjának ÜRP (SIP) meghatározására Az ÜRP meghatározására szolgáló készüléknek meg kell felelnie a 10. ábrának. E készülék tömege 6 ±1 kg, alsó felülete pedig sík és csiszolt. 2.4.4. Az ülés beállítása az ÜRP meghatározásához Ha az ülés és annak rugózása állítható, úgy az ÜRP (SIP) meghatározása előtt az ülést a következők szerint kell beállítani:

Source: https://magyarkozlony.hu/hivatalos-lapok/086e50679d25ed7318e6d770fc8afb48d42e9c99/dokumentumok/4313ebfc360a71aa54bd3c3a631ce2fd3b89f92f/letoltes